Държавен вестник, бр. 75, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  75
членка ще може да участва в нови или текущи 
проекти по ЕФВТ, при условие че предварител­
но се е присъединила към Програмата ЕФВТ. 
За текущите проекти по ЕФВТ новата страна 
членка ще трябва да поиска разрешение от 
иницииращите страни членки, вече участващи 
в гореспоменатите текущи проекти по ЕФВТ. 
Иницииращите страни членки в проектите по 
ЕФВТ следва да отговорят на новите страни 
членки в двумесечен срок.
15. Общи разпоредби и уреждане на спорове
Всички дейности на страните членки, участ­
ващи в Програмата ЕФВТ, се извършват съглас­
но съответното национално законодателство, 
подзаконова нормативна база, процедури и 
международни задължения.
Всички спорове, възникващи между или 
сред страните членки, участващи в Програмата 
ЕФВТ, се разрешават само чрез консултации 
между тях.
16. Подписване и дата на влизане в сила 
Това ПС, което се състои от 16 раздела, се 
подписа на английски и френски език, като двата 
текста са с еднаква сила2. Оригиналите ще се 
съхраняват от ЕАО, като едно заверено вярно 
с оригинала копие от всеки от оригиналите се 
изпраща на всяка страна членка, участваща в 
Програмата ЕФВТ.
Това ПС влиза в сила за подписалите го стра­
ни членки, участващи в Програмата ЕФВТ, от 
датата на полагане на десетия подпис. За уСЧ, 
подписали след тази дата, ПС влиза в сила от 
датата на полагане на подпис от тяхна страна.
2 Европейската агенция по отбрана с подкрепата на 
Европейския център за преводи ще осигури версията 
на френски език, като Франция ще поеме разходите 
по превода и заверката на тази версия отделно от 
финансовия є принос към програмата.
10663
ИНСТРУКЦИЯ № И-5
от 7 септември 2011 г.
за реда и организацията на работа на комисиите 
за кариерно развитие на военнослужещите в 
Министерството на отбраната, структурите на 
пряко подчинение на министъра на отбраната 
и Българската армия
Г л а в а  п ъ р в а
ОБЩИ ПОЛОЖЕНИЯ
Чл. 1. С инструкцията се уреждат редът 
и организацията на работа на комисиите за 
кариерно развитие на военнослужещите от Ми­
нистерството на отбраната, от структурите на 
пряко подчинение на министъра на отбраната, 
с изключение на служба „Военна полиция“ и 
служба „Военна информация“, и от Българската 
армия и се определят критериите за оценяване 
и редът за класиране на кандидатите за прена­
значаване на длъжности и за повишаване във 
военно звание:
1. по Регистъра на вакантните длъжности 
за офицери и офицерски кандидати;
2. по предложение на комисиите за кари­
ерно развитие на офицерите, на които изтича 
максималният срок за престояване в звание 
и/или длъжност;
3. по допълнителен Регистър на вакантните 
длъжности за офицери и офицерски кандидати.
Чл. 2. (1) При кандидатстване по Регис­
търа на вакантните длъжности за офицери и 
офицерски кандидати комисиите за кариерно 
развитие на военнослужещите работят в след­
ната последователност:
1. разглеждат и класират военнослужещите, 
подали рапорт по Регистъра на вакантните 
длъжности за офицери и офицерски кандидати;
2. разглеждат и класират офицерите, на ко­
ито изтича максималният срок за престояване 
в звание и/или длъжност.
(2) При кандидатстване по допълнителния 
Регистър на вакантните длъжности за офицери 
и офицерски кандидати комисиите по ал. 1 
разглеждат и класират само военнослужещите, 
подали рапорт по допълнителния Регистър на 
вакантните длъжности за офицери и офицерски 
кандидати.
Чл. 3. Решенията на комисиите за кариерно 
развитие на военнослужещите са окончателни.
Г л а в а  в т о р а
СЪСТАВ, НАЗНАЧАВАНЕ И ИЗБОР НА 
ПРЕДСЕДАТЕЛИ И ЧЛЕНОВЕ НА КОМИ­
СИИТЕ ЗА КАРИЕРНО РАЗВИТИЕ НА ВО­
ЕННОСЛУЖЕЩИТЕ
Раздел I
Състав и назначаване на комисиите за кари­
ерно развитие на военнослужещите
Чл. 4. Съставът на комисиите за кариерно 
развитие на военнослужещи със старши офи­
церски звания и на комисиите за кариерно 
развитие на военнослужещи с младши офи­
церски звания се определя по реда на чл. 53 и 
58 от Правилника за прилагане на Закона за 
отбраната и въоръжените сили на Република 
България (ППЗОВСРБ).
Чл. 5. Комисиите по чл. 4 се назначават за 
календарната година със заповед на министъра 
на отбраната или на съответния командир (на­
чалник), или на ръководителя на съответната 
структура.
Чл. 6. (1) Комисиите за кариерно развитие 
на военнослужещи със старши офицерски 
звания са:
1. Комисия за длъжностите, изискващи во­
енно звание „полковник“ („капитан I ранг“);
2. Комисия за длъжностите, изискващи воен­
но звание „подполковник“ („капитан II ранг“);